విద్యా వ్యవస్థలో ప్రీస్కూల్ (6 సంవత్సరాల కంటే తక్కువ వయస్సు ఉన్న వారికి), ప్రాథమిక విద్య (9 సంవత్సరాలు నిర్బంధ విద్య మూడు దశల్లో), మాధ్యమిక విద్య (3 సంవత్సరాలు 2010 నుండి తప్పనిసరి), ఉన్నత విద్య (యూనివర్శిటీ, పాలిటెక్నిక్ విద్యలో ఉపవిభజన). విశ్వవిద్యాలయాలను సాధారణంగా అధ్యాపక బృందాలు నిర్వహిస్తుంటారు. ఇంస్టిట్యూట్లూ పాఠశాలలు కూడా పోర్చుగీస్ ఉన్నత విద్యా సంస్థల స్వయంప్రతిపత్త ఉపవిభాగాలకు సాధారణ హోదా లభిస్తుంది.

మొత్తం వయోజన అక్షరాస్యత 99% ఉంది. పోర్చుగీస్ ప్రాథమిక పాఠశాల నమోదు 100%.

2015 లో ఇంటర్నేషనల్ స్టూడెంట్ అసెస్మెంట్ (PISA) కార్యక్రమం ఆధారంగా పోర్చుగీసు 15 సంవత్సరాల వయస్సుగల విద్యార్థుల అక్షరాస్యత, గణితం, విజ్ఞానం విద్యా బోధన విధానం ఒ.ఇ.సి.డి. సగటు కంటే చాలా ఎక్కువగా ఉంది. అదే స్థాయిలో నార్వే, పోలాండ్, డెన్మార్క్, బెల్జియం విద్యార్థులు 501 పాయింట్లు (493 సగటు) ఉన్నాయి. పోర్చుగీస్ విద్యార్థుల PISA ఫలితాలు నిరంతరాయంగా అభివృద్ధి చెందాయి.ఇవి యు.ఎస్.ఎ, ఆస్ట్రియా, ఫ్రాన్స్, స్వీడన్ వంటి ఇతర అత్యంత అభివృద్ధి చెందిన పాశ్చాత్య దేశాలని అధిగమించాయి.

40% కళాశాల వయస్సు గల పౌరులు (20 ఏళ్లు) పోర్చుగల్ ఉన్నత విద్యా సంస్థలలో ఒక దానికి హాజరౌతున్నారు. (యునైటెడ్ స్టేట్సులో 50%, ఒ.ఇ.సి.డి దేశాలలో 35%). అంతర్జాతీయ విద్యార్థుల కొరకు ఒక గమ్యస్థానంగా కాకుండా, పోర్చుగల్ కూడా అంతర్జాతీయ విద్యార్థుల మూలాధార ప్రదేశాలలో కూడా ఉంది. దేశీయ, అంతర్జాతీయ ఉన్నత విద్యా విద్యార్థులు 2005 లో మొత్తం 3,80,937 మంది ఉన్నారు.

పోర్చుగీస్ విశ్వవిద్యాలయాలు 1290 నుండి ఉనికిలో ఉన్నాయి. పురాతన పోర్చుగీస్ విశ్వవిద్యాలయం మొట్టమొదట లిస్బన్లో స్థాపించబడి కోయింబ్రాకు తరలించబడింది. చారిత్రాత్మకంగా పోర్చుగీసు సామ్రాజ్యం పరిధిలో ఉన్న అమెరికాలో 1792 లో అత్యంత పురాతనమైన ఇంజనీరింగ్ పాఠశాల (రియల్ అకాడెమి డి ఆర్లెటరియా, ఫోర్టిఫెకాకో ఇ డెసెన్హో రియో ​​డి జనైరో) స్థాపించింది. అలాగే 1842 లో గోవాలో స్థాపించబడిన మెడియోకో-సిర్గురికా ఆసియాలో పురాతన వైద్య కళాశాలగా గుర్తించబడుతుంది. లిస్బన్ విశ్వవిద్యాలయం పోర్చుగల్లోని అతిపెద్ద విశ్వవిద్యాలయంగా గుర్తించబడుతుంది.

పోర్చుగల్ విశ్వవిద్యాలయాలు, పాలీ-టెక్నికల్ ఇన్స్టిట్యూట్లు 2006 నుండి బోలోగ్నా ప్రక్రియ స్వీకరించబడింది. ప్రభుత్వ రంగ విద్యా సంస్థల్లో పోటీతత్వంలో ఉన్నత విద్య అందించబడుతుంది. ఒక జాతీయ డేటాబేస్ ద్వారా విద్యార్థి ప్రవేశమూ సంఖ్యాపరంగా క్లాసుల వ్యవస్థ అమలు చేయబడుతుంది. ప్రతి ఉన్నత విద్యాసంస్థలో క్రీడాకారులకు, దరఖాస్తుదారులకు (23 ఏళ్ళకు పైగా), అంతర్జాతీయ విద్యార్థులకు, ల్యూసోఫెరెర్ నుండి విదేశీ విద్యార్థులు, ఇతర సంస్థల పట్టదారులకు, ఇతర సంస్థల నుండి బదిలీ మీద వచ్చిన విద్యార్థులకు, పూర్వ విద్యార్థులు (పునః ప్రవేశం), కోర్సు మార్పు నిబంధనలకు లోబడి ప్రత్యేక స్థానాలను కేటాయిస్తూ ఉంటాయి.

ఎక్కువ మంది విద్యార్థుల ఖర్చులకు ప్రభుత్వం ధనసహాయం చేసి తోడ్పాటు అందిస్తున్నాయి. పోర్చుగీస్ ప్రభుత్వంలో ఉన్నత విద్యా సంస్థకు హాజరు కావడానికి చెల్లించవలసిన ట్యూషన్ ఫీజు అధికరిస్తూ ఉంది. పార్ట్ టైమ్ విద్యార్థులు లేదా సాయంత్రం తరగతులలో ఉద్యోగులు, వ్యాపారస్తులు, తల్లిదండ్రులు, పెన్షనర్ల ప్రవేశం కళాశాలల, యూనివర్సిటీ విభాగాలలో స్థూల ట్యూషన్ రాబడికి సహకరిస్తుంది.

ప్రతి విద్యార్థులకు ప్రతి ఉపాధ్యాయుడు, ప్రతి విద్యార్థికి కంప్యూటర్లు, ప్రతి విద్యార్థికి తరగతి పరిమాణం వంటి నాణ్యత కోల్పోకుండా కోర్సులలో చేరిన ప్రతి అదనపు విద్యార్థి నుండి గణనీయమైన రుసుము వసూలు చేయబడుతుంది.

పోర్చుగీసు ఉన్నత విద్య, పరిశోధన ప్రభావాన్ని మరింత అభివృద్ధి చేయడానికి " మసాచుసెట్స్ ఇన్స్టిట్యూట్ ఆఫ్ టెక్నాలజీ ", ఇతర యు.ఎస్ సంస్థలతో సహకార ఒప్పందాలలోకి ప్రవేశించింది.

భాషలు
Economy
పొంబలైనె యుగం
విద్య